Etiopský kráľ Memnón bol synovec trójskeho kráľa Priama a brat egyptského kráľa Émathióna. Keď potom Achájci napadli Tróju, prišiel im s veľkým vojskom na pomoc. Kráľ Memnón vynikal mohutnou postavou, silou a telesnou krásou a v trójskej vojne patril medzi najchrabrejších bojovníkov. Nebolo to preto nič nečakané, keď ho po smrti Priamovho syna Hektora vymenovali za veliteľa trójskeho vojska.